Ջորջ Քրաբ

Ջորջ Քրաբ (, ), անգլիացի բանաստեղծ, բժիշկ և քահանա, սիրողական միջատաբան։

Կենսագրություն 
Ջորջ Քրաբը ծնվել է 1754 թվականի դեկտեմբերի 24-ին Սաֆոլկ նահանգի Օլդբորո քաղաքում՝ ուսուցչի ընտանիքում։ Նա վաղ մանկությունից հետաքրքրվել է գրականությամբ։
1768 թվականին դարձել է բժշկի աշակերտ, հետագայում՝ վիրաբույժ։ 1775 թվականին նա ինքնուրույն տպագրել է իր առաջին բանաստեղծական գիրքը։ 1780 թվականին ուղևորվել է Լոնդոն՝ փորձելով պոեզիայի միջոցով իր հացը վաստակել։ Նրա հովանավորն էր Էդմունդ Բյորկը։ Առավել հայտնի է իր ստեղծագործություններում և դրանց մեջ մարդկանց առօրյա կյանքի նկարագրությունը։ Կրաբի հայտնի առաջին գործերից է Գյուղը բանաստեղծությունը, որը գրվել է 1783 թվականին։

Ստեղծագործություններ 
Քրաբի ստեղծագործությունների երկրպագուներն էին Ջեյն Օսթինը, Ջորջ Բայրոնը, Վալտեր Սքոթը, Ուիլյան Վորդսվորթը։ Կրաբի աշխատանքը դարձել է օրինակ Էդգար Լի Մասթըրս 1915 թվականի Սփուն Ռիվեր գրքի համար։ Կրաբ Բորոյի Էպիստոլյար բանաստեղծությունը, որը հրատարակվել է 1810 թվականին հիմք է հանդիսացել Բենջամեն Բրիտտենի Պիտեր Գրայմս օպերայի համար։ Ջորջ Կրաբի մասին հիշատակվում է Վիլյամ Սոմերսեթ Մոեմի Լուսին և վեցպենսանոց վեպի սկզբում։ Նրա բանաստեղծություններով հետաքրքրված է եղել Ջիմ Մորիսոնը։

Մահ 
Քրաբը մահացել է 1832 թվականի փետրվարի 3-ին։ Թաղվել է Թրոուբրիջ քաղաքի Սուրբ Հակոբ եկեղեցում։

Ծանոթագրություններ

Արտաքին հղումներ 
 
 
 
 

Բրիտանացի բանաստեղծներ
19-րդ դարի բանաստեղծներ
Բնօրինակում անաղբյուր հոդվածներ
Անգլիացի բժիշկներ
Բանաստեղծներ այբբենական կարգով